**INFORMARE**

**Evoluţia calităţii aerului în luna IUNIE 2015**

Prezentăm mai jos evoluţia indicelui general de calitatea aerului din reţeaua locală de monitorizare a calităţii aerului:

|  |  |
| --- | --- |
| harta_Valcea  VL2  VL1 | **Legendă:**  **CJ-5**  **CJ-2**  **CJ-4**  **CJ-1**  VL1    Strada Ostroveni Ramnicu Valcea  stație de fond urban  VL2  Strada Uzinei  Ramnicu Valcea  stație de tip industrial. |

Amplasarea staţiilor de monitorizare în judeţul Vâlcea

APM Vâlcea a fost echipată în anul 2006 cu două stații automate pentru măsurarea concentrațiilor principalilor poluanți atmosferici, stabiliți la nivel european:

dioxid de sulf (SO2), oxizi de azot (NO2/NOX), monoxid de carbon (CO), ozon (O3), pulberi în supensie (PM10 si PM2.5), benzen (C6H6) metale grele (plumb, cadmiu, nichel, arsen, mercur), hidrocarburi aromatice policiclice.

Acestea fac parte din Rețeaua Națională de Monitorizare a Calității Aerului, care cuprinde 142 astfel de stații de monitorizare continuă a calităţii aerului.

Poluanţii monitorizați, metodele de măsurare, valorile limită, pragurile de alertă şi de informare precum şi criteriile de amplasare a punctelor de monitorizare sunt stabilite de legislaţia naţională privind calitatea aerului armonizată cu reglementările europene. Calitatea aerului în fiecare staţie este reprezentată prin indici de calitate sugestivi, stabiliţi pe baza valorilor concentraţiilor principalilor poluanţi atmosferici măsuraţi.

Indicele specific de calitatea aerului, pe scurt "indice specific", reprezintă un sistem de codificare a concentrațiilor înregistrate pentru fiecare dintre următorii poluanți monitorizați, având valori între 1 și 6.



In urma unor studii și analize privind calitatea aerului în județul nostru s-a stabilit a fi necesare două stații, una de fond urban și una de tip industrial. Stația de fond urban este amplasată în curtea Grădinii Zoologice, iar stația de tip industrial este amplasată în zona platformei industriale. Aceste amplasamente au fost alese pentru a da o evaluare cât mai exactă privind calitatea aerului din județul nostru. Poluarea semnificativă în județ provine desigur de la activitatea societăților aflate pe platforma industrială.

Datele înregistrate de stațiile automate sunt colectate și transmise către panoul de informare a publicului, amplasat în parcul Universității Spiru Haret, din centrul orașului, pentru a putea fi informați toți cetățenii în timp real asupra calității aerului în municipiul Rm. Vâlcea. Aceste valori reprezintă mediile orare înregistrate de stații pentru indicatorii amintiți mai sus. In urma validării la nivel local, în funcție de nivelul concentrațiilor acestor indicatori înregistrate pe parcursul a 24 de ore, se stabilește un indice general de calitatea aerului pentru ziua respectivă(reprezintă concentrația maximă a unuia dintre indicatori). In general, la noi, concentrații mari se înregistrează pentru pulberile în suspensie, rezultate atât din activitatea de pe platforma industrială cât și din traficul rutier, și în mod frecvent în anotimpul rece datorită încălzirii rezidențiale. Așadar, o poluare semnificativă la noi în județ provine de la societatea situată pe platforma industrială, SC CET Govora SA, care deservește municipiul Rm. Vâlcea cu apă caldă menajeră și căldură. Această societate folosește drept materie primă în cantitate foarte mare cărbunele exploatat la SC Minieră Berbești SA, și știm cu toții că acest combustibil fosil prin ardere elimină cantități foarte mari de noxe reprezentate de SOx, NOx și particule în suspensie.

O altă sursă importantă de poluare este traficul rutier. Trebuie de făcut precizarea că poluarea de la toba de eșapament este cea mai dăunătoare, atât sănătății omului cât și plantelor și animalelor. Este evident acest lucru, prin simpla expunere în spațiul asaltat de numărul tot mai mare de autovehicule, întrucât observăm cu toții că a crescut foarte mult numărul de autovehicule deținute de către concetățenii noștri. Poluarea din trafic are chiar mai multe componente și anume: noxele din atmosferă emise chiar la înălțimea organismului uman, cât și zgomotul stradal infernal. Această poluare din trafic ar putea fi redusă dacă fiecare dintre noi ar opta pentru deplasarea pe distanțele scurte, la școală, la serviciu, în parc, fără autoturismul personal, adoptând mijloacele specifice transportului durabil, cum ar fi: transportul public, mersul cu bicicleta, mersul pe jos, mersul pe role sau chiar practicând transportul în grup la serviciu. De asemenea, o altă posibilitate de reducere a acestui tip de poluare, ar putea fi respectarea disciplinei în trafic, fapt ce ar asigura deopotrivă și reducerea numărului de accidente rutiere.

A. Evoluţia indicelui general de calitatea aerului la staţiile din reţeaua locală de monitorizare:

**Staţia Vl 1, adresa: strada Ostroveni, Râmnicu Vâlcea**

Această staţie a realizat o achiziţie bună de date necesară validării, astfel încât se poate aprecia o calitate bună a aerului în municipiul Rm. Vâlcea.



**Staţia Vl 2, adresa: strada Uzinei, Râmnicu Vâlcea**

Această staţie a realizat o achiziţie bună de date necesară validării, astfel încât se poate aprecia o calitate bună a aerului pe platforma industrială situată în imediata vecinătate a municipiului Rm. Vâlcea.

